Katedralaren plaza (Habana)

Katedralaren plaza Habana Zaharreko (Kuba) lau plaza nagusietako bat da. Bertan dago Habanako katedrala, eta hortik hartu du izena. Jatorrian zingira bat zen, drenatua izan zen, itsas apostatoki bezala erabilia izateko. 1727an katedrala eraiki ondoren, hiriko etxe garrantzitsuenen tokia bihurtu zen. Katedralaz gain, Arte Kolonialeko Museoa (Casa Bayona etxea zena) eta jatetxe ugari daude bere parean.

Plazaren inguruan nabarmentzen den beste eraikin bat Lombillo Kondearen Jauregia da, honen parean Antonio Gades flamenko dantzari espainiarraren estatua dagoelarik. Hura 1975ean iritsi zen Kubara, bere flamenko konpainia Espainian desegin ondoren, Francisco Francoren erregimenaren aurkako protesta gisa. Estatua Jose Villa Soberon eskultore kubatarraren lana da. Bestalde, Ur Garbien Markesaren Etxea ere aipa daiteke. Egitura horiek, Habana Zaharraren zati gisa, Gizateriaren Ondare izendatu zituen Unescok.

Plazaren jatorria . mendean dago, Habanako lehenengo biztanleek etxeak inguruan eraiki eta espazioa libre utzi zutenean, hirian zehar zihoan Errege Zanga izeneko ura urtegia osatuz desegiten den lekua baitzen. Hori dela eta, hasiera batean Plaza de la Ciénaga izenez ezagutzen zen. Hiria fundatu zutenean garrantzi gutxiko eremua bazen ere, Espainiako agintariek eraikitako ur-kanalarekin, uraren eskuragarritasuna aprobetxatu nahi zutenentzako egoitza-eremua izatera pasa zen. Diego Evelino de Compostela apezpiku jesuitak 1700ean Ignazio Loiolakoari eskainitako ermita eraikitzeko inguruko lursaila erosteko agindua eman zuen. Denborarekin, jesuitak leku hartan ermita soila baino ikusgarriagoa zen ikastetxe eta eliza bat proiektatzen hasi ziren, 1776an jesuitak Espainiako lurraldeetatik kanporatu zituztenean ezerezean geratu zena. 

Utzikeria egoeran, elizaren eraikuntza osatu zen eta Ama Birjinaren Eliza eta ikastetxea mintegi bihurtu ziren. Harrezkero, «Zingira Plaza» izena aldatu eta «Katedraleko Plaza» izena hartu zuen.

 Erreferentziak 

 Kanpo estekak 

Kategoria:Habanako enparantzak
Kategoria:Gizateriaren Ondarea Kuban